open-index/open-wikipedia-markdown huggingface dataset:
Albedo

L**'albedo** u coeficient de reflexión ye la relación entre la enerchía solar que reflecta una superficie y la enerchía solar que bi incide. Ye un concepto comparable a la reflectividat, pero d'una aplicación mes especifica, que fan servir d'una traza notable en astronomía y planetolochía, asinas como tamién en cheolochía, climatolochía y ciencias d'a tierra en cheneral.

O termin *albedo* deriva etimolochicament d'o latín *albēdo*, que significa "blancura" y ha estau introduciu en o sieglo XVIII en optica y en astronomía por o matematico y astronomo suizo Johann Heinrich Lambert. Por definición, l'albedo ye una valor compresa entre 0 y 1: un cuerpo negro perfecto, que absorbería todas as ondas electromagneticas sin reflectar-ne denguna tendría un albedo nulo, mientres que un espiello perfecto, que reflectaría todas as ondas electromagneticas sin absorber-ne denguna, tendría un albedo igual a 1.

En os encomienzos d'as glaciacions l'albedo influye acelerando lo proceso en forma de realimentación positiva: as superficies cubiertas de chelo u nieu son muit claras por a color blanca y muit reflectoras, por o que absorben menos enerchía solar y en deixan escapar mes que atras superficies, fendo que baixen as temperaturas, o que fará que augmente la superficie cubierta por chelo u por nieu cuan torne a nevar.

## Referencias
Báidín Fheilimí

**"Báidín Fheilimí"** (en aragonés *o vaixiello chicot de Feidhlim*, literalment *o vaixellet de Feidhlim*) ye una canción tradicional d'Irlanda. L'orichen suyo ye en a zona Gaeltacht d'o Condau de Donegal, amés se i mencionan as islas de Gola y Tory situatas en ixe condau.

A sobén se gosa amostrar en as escuelas a los ninos. A letra ye en gaelico irlandes y tien por tema a un vaixiello chicot d'un hombre que se diz Feidhlim (Phelim).

## Letra

### Letra orichinal en irlandes
:Báidín Fheilimí d’imigh go Gabhla,
:Báidín Fheilimí is Feilimí ann.
:Báidín Fheilimí d’imigh go Gabhla,
:Báidín Fheilimí is Feilimí ann.

::**(Chorus)**
:Báidín bídeach, báidín beosach,
:Báidín bóidheach, báidín Fheilimí
:Báidín díreach, báidín deontach
:Báidín Fheilimí is Feilimí ann.

:Báidín Fheilimí d’imigh go Toraí,
:Báidín Fheilimí is Feilimí ann.
:Báidín Fheilimí d’imigh go Toraí,
:Báidín Fheilimí is Feilimí ann.

::**Chorus**

:Báidín Fheilimí briseadh i dToraí,
:Báidín Fheilimí is Feilimí ann.
:Báidín Fheilimí briseadh i dToraí,
:Báidín Fheilimí is Feilimí ann.

::**Chorus**

:Báidín Fheilimí briseadh i dToraí,
:Báidín Fheilimí is Feilimí ann.
:Báidín Fheilimí briseadh i dToraí,
:Éisc ar bord agus Feilimí ann.

### Traducción a l'aragonés
:O vaixiello chicot de Feidhlim se'n fue a Gola,
:O vaixiello chicot de Feidhlim y Feidhlim adintro,
:O vaixiello chicot de Feidhlim se'n fue a Gola,
:O vaixiello chicot de Feidhlim y Feidhlim adintro.

::**(Chorus)**
:O vaixiello chicot, chicot áchil vaixiello,
:O vaixiello chicot y voyant, o vaixiello chicot de Feidhlim,
:O vaixiello chicot y recio, o vaixiello presto y chicot,
:O vaixiello chicot de Feidhlim y Feidhlim adintro.

:O vaixiello chicot de Feidhlim se'n fue a Tory,
:O vaixiello chicot de Feidhlim y Feidhlim adintro,
:O vaixiello chicot de Feidhlim se'n fue a Tory,
:O chicot Feidhlim y Feidhlim adintro.

::**Chorus**

:O vaixiello chicot de Feidhlim naufrago en Tory,
:O vaixiello chicot de Feidhlim y Feidhlim adintro,
:O vaixiello chicot de Feidhlim naufrago en Tory,
:O vaixiello chicot de Feidhlimen y Feidhlim adintro.

::**Chorus**

:O vaixiello chicot de Feidhlim naufragó en Tory,
:O vaixiello chicot de Feidhlim y Feidhlim adintro,
:O vaixiello chicot de Feidhlim naufragó en Tory,
:Con peix a bordo y Feidhlim adintro.

## Vinclos externos
* Ascuitar a version d'a canción ''Báidín Fheilimí'' d'o grupo Na Casaidigh 
* Ascuitar a version d'a canción ''Báidín Fheilimí'' d'a cantant Sinéad O'Connor
Seitán

O **seitán** ye una alimento elaborau a partir d'o gluten de trigo.

Se fació popular en as comunidaz budistas y actualment ye bien acceptau por os vechetarians occidentals por o suyo important conteniu proteinico y de toz os aminoacetos esencials. Vien de China (do ye clamau *miàn jīn*) y ye feito servir a sobén en a suya gastronomía. Tamién en Chapón, do se diz *fu*.

Gosa clamar-se "carne vechetal" por l'aspecto suyo en estar cocinau.

## Nombre
L'orichen d'a parola "seitan" no ye de buen trobar. L*[[Oxford English Dictionary]]* diz que habría estau inventada por o pensador chaponés Georges Ohsawa (1893–1966), promotor d'a macrobiotica, y podría estar a combinación de *sei* ("esdevenir") u de *-sei* ("feito de" como en *shokubutsu-sei*, "feito de verdura") y de *tan* (primera silaba de *tanpaku*, "proteina").

## Caracteristicas culinarias
Por o suyo gran porcentache de proteínas, o gluten de trigo ye una alternativa a la carne, fa honra ta reducir o colesterol, y no contiene os antibioticos y hormonas extra d'a carne animal. Ye d'uso frecuent como substituto d'a carne en a cocina asiatica, gastronomía vechetariana, gastronomía budista, macrobiotica y dietetica.

No ye indicau ta personas celiacas.

## Vinclos externos
*  haztevegetariano.com Cómo fer seitán
*  www.vrg.org Recetas con Seitán.

## Referencias
Sciurus vulgaris

O **esquiruelo** u **esquirol** ( (Linné 1758)) ye una especie de radedor d'a familia esciuridos distribuita por a mes gran part d'o Paleartico.

## Zoonimia
Ye a sola especie autoctona d'o chenero *Sciurus* distribuita en a Peninsula Iberica y gran part d'Europa Occidental, por o que este esquiruelo tamién ye conoixiu como "esquiruelo europeu" en o lenguache cientifico. En países con atras especies d'esquiruelos ye conoixiu tamién como "esquiruelo royo" en a respectiva luenga d'o país, como ye o caso d'Anglaterra, a on que introducioron esquiruelos grisos dende Norteamerica.

A palabra aragonesa "esquiruelo" perteneixe a lo lexico galorromanico y se pronuncia con protesi velar tipica dezaga de "r" (/es.kiɾˈɡwe.lo/), d'acuerdo con a fonetica aragonesa, pero seguindo criterios etimolochicos no s'ha d'escribir.

A variant "esquiruello" representa una confusión d'o sufixo -uelo con a terminación *-uello* de muitas palabras patrimonials aragonesas (*[[caramuello]]*, *[[uello]]*, *[[Marcuello]]*, etcetera).

## Notas


## Referencias
Esquiruelo

**Esquiruelo** u **esquirol** (d'o latín 
Imachen:Eichhörnchen-002.jpg|*[[Sciurus vulgaris]]*.
Imachen:JJM SquirrelBaby 01.jpg|Cria d*'S. vulgaris*
Imachen:Young aberts.jpg|*[[Sciurus aberti]]*
Imachen:Sciurus niger (on fence).jpg|*[[Sciurus niger]]*
Imachen:Gilles Gonthier - Tamiasciurus hudsonicus (by).jpg|*[[Tamiasciurus hudsonicus]]*
Imachen:Atlashoernchen.jpg|*[[Atlantoxerus getulus]]*
Imachen:Xerus inauris 0.jpg|*[[Xerus inauris]]*
Imachen:Tamias-rufus-001.jpg|*[[Tamias rufus]]*
Imachen:Indian Palm Squirrel Portrait.jpg|*[[Funambulus palmarum]]*
Imachen:Nibble 2362237368.jpg|*[[Paraxerus cepapi]]*
Imachen:Pteromysvolans.jpg|*[[Pteromys volans]]*
Imachen:Malabar Giant Squirrel.jpg|*[[Ratufa indicus]]*


## Se veiga tamién
* Sciuridae.
* *[[Marmota marmota]]*.
* *[[Cynomys]]*.

## Notas


## Referencias
Astí queda ixo!

**Astí queda ixo!** ye una ronda que arrocla chent de Gúdar-Chabalambre y d'a Comunidat de Teruel.

## Historia
*Astí queda ixo!* naixe en a nueit de Sant Chuan de l'anyo 2000, dimpués de que parti d'os actuals components cantasen en a "Rondalla d'os Quintos" por as carreras de Mora de Rubielos. En rematar a ronda, de maitinada, paroron cuenta que bi'n heban chóvens d'os lugars d'a redolada (Sierra de Gúdar) que les cuacaba a musica folk. Dende ixe inte empecipió o prochecto ta fer una "Rondalla Comarcal" que huei ye *Astí queda ixo* (d'o dito popular "¡Ahí queda eso!" que se'n diz a os cantadors en rematar as ixotas a modo de felicitación).

Istos musicos proceden d'os vicos, lugars y municipios de Los Pertegaces, Olba, Rubiuelos, Cedriellas, La Estrella, Mora y Teruel. Interpretan musica tradicional aragonesa, asinas como d'atros grupos d'Aragón, y composicions propias. Son estaus en muitos lugars d'a provincia de Teruel, como tamién de Zaragoza, Uesca, Castellón, Valencia, Barcelona, Leida, Tarragona, Chirona, Albacet, Madrit, Cuenca, Segovia, Valladolit, Murcia, La Rioja u Navarra.

Han publicato dos treballos: *Que aprobeche!* y *Lo que hay que oir!*. Y tamién l'han dedicato una canción a o Poborina Folk de Lo Pobo.

En 2007 representoron a o Reino d'Espanya en o *Festival Internacional de Folklore* de Praga (Republica checa).

Remontar as musicas tradicionals de Teruel y composar nuevos temas que espardan as qualidatz y as necesidatz d'a suya quiesta tierra, son dos d'os prochectos que en deseyan fer en un primer puesto. Por ixo, tan y mientres i tiengan o refirme d'a chent, continarán treballando y composando cancions.

## Components
* Álvaro Salvador (voz, guitarrico, bandurria)
* Fernando Cortel (voz, guitarra, gaita de boto, guitarro)
* Mario Cruceta (laút)
* Antón Báguena (acordión cromatico, donzaina)
* Cristina Redón (guitarra)
* Fina Zafón (percusión)
* Manolo Izquierdo (voz, bandurria, vriolín, percusión)
* Barry Barnad (donzaina, acordión cromatico, guitarra)
* Javier Brun "Cebollo" (baixo acustico, donzaina)
* Fernando Diéguez (acordión cromatico)
* Dani Gimeno (bandurria)
* Ángel Gil (percusions)

## Discografía
* Que aprobeche! (2007)
* Lo que hay que oir! (2009)

## Participacions
* Encuentro de rondas 2007 (2008)
* Encuentro de rondas 2008 (2009)

## Vinclos externos
*  Pachina web d'''Astí queda ixo!''
*  Blog d'''Astí queda ixo!''
*  MP3 d'a canción dedicata a o Poborina Folk
*  Vidio d'''Astí queda ixo!'' en o ''Poborina Folk'' d'o 2007
*  Vidio d'''Astí queda ixo!'' con a ixota de Santa Ana en Linares de Mora
*  ''Astí queda ixo!'' en Allepuz
*  Vidio d'''Astí queda ixo!'' en Andorra
Castor fiber

O **can de ponto** ( (Linné 1758)) ye una especie de radedors d'a familia d'os Castoridae, a sola especie euroasiatica d'o chenero. Ya en a Edat Meya heba desapareixiu d'Aragón pero encara se'n troba eixemplars en a compleganza d'o Roine en Occitania y Arpitania.

O can de ponto apareixe en o Pleistoceno inferior, estando-ne os restos mes antigos en os Pireneus d'a glaciación de Mindel, continando present en o Riss y en o Würm. A zaguers d'o Würm y en part de l'Holoceno ye cuan mes abundant ha estau en os Pireneus, en as dos versants. Plinio o Viello y Estrabón parlan de l'abundancia d'o can de ponto en Hispania, y de feito se n'han trobau restas de can de ponto en o chacimiento romano de Bilbilis (Calatayú). O zaguer can de ponto peninsular conoixiu ye de periodo romano tardano y ye de Sant Pere de Gavà en a desembocadura d'o Llobregat.

Os cans de ponto d'Europa Occidental estioron a cantos d'extinguir-se en os sieglos XIX y XX por un caza abusiva, y os zaguers que quedaban yeran en o sud de Noruega y en as compleganzas de l'Elba y o Roine. As mesuras de protección tenioron efecto y dende ixos reductos s'ha puesto reintroducir en atros puestos.

## Zoonimia
En o sieglo XV son denominaus *vebres* en os peaches de Zaragoza y Monzón. En atros textos medievals como "Letra intimada" dicen *vibre*. O zoonimo *vebre*, *vibre* ye una palabra d'orichen celta con paralelo en o francés *bièvre*.

Manimenos en a traducción aragonesa d'o "*[[Libro d'el Trasoro]]*" dicen *castor*, que ye como en os peaches de Zaragoza y Daroca denominan a la secreción d'as glandulas odoriferas de l'animal y que se feban servir como perfumes y medecinas.

## Presencia en Aragón
En Espanya fue introduciu en o río Ebro con a suelta de 18 eixemplars en 2003, dende alavez presenta una rapida expansión y esta present en muitos rios d'a cuenca de l'Ebro, lo Galligo, lo Cinca, lo Xalón, lo Martín, lo Arba y en a cabecera d'a Onsella.

## Referencias
Tirauki

**"Tirauki"** (o títol se tracta de una onomatopeya de golpeyo) ye una canción tradicional basca. A suya version mas conoixita fue publicada en 1980 por o grupo folk Oskorri en o suyo disco *[[Plazarik plaza]]* ("De plaza en plaza").

## Lletras

## Vinclos externos
*  Ascuitar a canción ''Tirauko'' d'o grupo Oskorri
Gure aitak amari

**"Gure aitak amari"** (en aragonés *Nuestro pai a la mai*) ye una canción tradicional basca.

## Parolas

## Vinclos externos
*  Ascuitar version d'a cata ''Gure aitak amari'' d'o grupo Oskorri
Txakurraren partia

**"Txakurraren partia"** (en aragonés *A part d'o can*), popularment mes conoixiu como **Txuriko**, ye una canción publicada en 1975 de Txomin Artola, un cantautor de Fontarrabia.

O tema d'a canción tracta d'un pai *arrantzale* ("pescataire") que conta a su fillo a historia d'un can dito *Txuriko* (en aragonés *Blanquet*), que acompanyaba a lo pai y a la colla de pescataires suya cada vegada que se feban a la mar en a suya *[[chalupa]]*. A historia ye basada en un can a qui deciban asinas y que acompanyaba a lo pai de Txomin Artola (o *[[bertsolari]]* Fernando *"Bordari"* Artola) en a suya embarcación.

## Lletra

## Referencias


## Vinclos externos
* Escuitar a canción ''Txakurraren partia''' de Txomin Artola
Cuarz

O **cuarz** ye o segundo mineral mes abundant d'a crosta terrestre, dimpués d'os feldespatos. Ye formato por un tarabidato contino de tetraedros de SiO4+4, con cada oxicheno compartito entre dos tetraedros, dando una formula global de SiO2.

Bi ha muitas variedaz de cuarz, belunas d'ellas son piedras semipreciosas. En Europa y Orient Meyo as variedaz de cuarz han estato os minerals que mes a sobén han feito servir en choyería y pa tallar figuretas de piedra.

*Cuarz* ye una parola d'orichen alemán; as mencions a las formas bien cristalizadas d'este mineral en aragonés medieval corresponden en cualques casos a la denominación de *cristal* (con variants ortograficas como *chystayll*, por eixemplo en un inventario de biens provinient de Ciresa), que yera una materia prima pa fer obchectos decorativos d'alto pre.

## Referencias

## Veyer tamién
*Feldespatos.
*Chacinto de Compostela.
*Ametista.
*Cuarz citrín.
*Pedrenya.

## Vinclos externos
EuroBasket 2011

O **[[Campionato Europeo de Basketbol]] de [[2011]]**, mes conoixito como **EuroBasket 2011**, estió o 37ª campionato rechional organizato por FIBA Europa. A competición fue organizata en Lituania entre o 31 d'agosto y o 18 de setiembre. 	

## Campionato

### Pabillons
}

Os partius de grupos se chugoron en cuatre pabillons: *[[Švyturio Arena]]* (Klaipėda), *[[Šiauliai Arena]]* (Šiauliai), *[[Cido Arena]]* (Panevėžys) y *[[Alytus Arena]]* en Alytus. Os partius de clasificación se chugoron en o *[[Siemens Arena]]* de Vilna y en o nuevo pabillón de *[[Žalgiris Arena|Žalgiris]]* en Kaunas.

## Primera fase





* Os partius d'o grupo A se chugaron en Panevėžys, grupo B en Šiauliai, grupo C en Alytus y grupo D en Klaipėda.

Toz os horarios corresponden a la hora de Lituania (UTC+3).

### Grupo A





### Grupo B





### Grupo C





### Grupo D





## Segunda ronda
### Grupo E




### Grupo F




## Fase final

## Medallero




## Clasificación final

## Referencias

## Vinclos externos

* Pachina web oficial de l'Eurobasket 2011.
Haika mutil

**"Haika mutil"** (en aragonés *Devanta-te mesache*) ye una canción tradicional basca que tien l'orichen en Navarra. A chuzgar por o dialecto d'o basco en que ye escrito promana d'a val de Sarasaz u d'a val d'Ezcua.

A versión mas popular d'ista canción ye a que publicó 1974 o cantautor Mikel Laboa en o suyo disco *[[Bat-hiru]]* ("Uno-tres"), a on que sobresale a fin d'a canción prou orichinal y "psicodelica", versión que s'ha convertiu en un clasico en dentro d'a musica euskaldún.

Se'n ha feito cuantas versions: en 1991 una versión heavy d'o grupo Su Ta Gar ("Fuego y Flamas") editau en o disco *[[Jaiotze Basatia]]* ("Naixencia Salvache"), u a versión rock d'o grupo Lain...

## Parolas

## Vinclos externos
*  Sentir a versión clasica d'a canción ''Haika mutil'' d'o cantautor Mikel Laboa.
*  Sentir a versión heavy d'a canción ''Haika mutil'' del grupo Su Ta Gar.
*  Sentir a versión rock d'a canción ''Haika mutil'' del grupo Lain.
*  Sentir a versión d'a canción ''Haika mutil'' d'a bailadora Manuela Caretta y o pianista basco Iñaki Salvador.
Republicas de Rusia

As 24 **republicas de Rusia** forman una categoría particular entre os 89 subchectos federals (unidaz administrativas) en que ye dividida a Federación Rusa:



* A [[Republica Popular de Donetsk]], a [[Republica Popular de Lugansk]] y a [[Republica de Crimea]] son consideradas internacionalment como territorios perteneixients a [[Ucraína]].*

## Condición constitucional
As republicas difieren d'atras unidaz administrativas en que istas tienen o dreito d'establir o suyo propio idioma oficial (artículo 68 d'a Constitución d'a Federación Rusa). As atras unidaz administrativas, como los territorios (*krais*) y provincias (*oblasts*), no tienen ixa posibilidat. Sindembargo, as republicas no tienen sobiranía gubernamental.

## Veyer tamién
* División territorial de Rusia.

## Referencias
Cheso (mineral)

:*Este articlo tracta sobre o *'cheso** como [[mineral]], pa atros usos de cheso como roca sedimentaria, como material de construcción u como chentilicio, veyer **cheso (desambigación)**.''


O **cheso**, tamién conoixiu como **alchez*', ye un [[mineral]] d'a clase d'os [[sulfatos (minerals)|sulfato]]s con formula (CaSO<sub>4</sub>·2H<sub>2</sub>O) con dureza 2 en a [[escala de Mohs]]. Ye un mineral tipico d'ambients [[evaporitico]]s que forma rocas monomineralicas homonimas, os [[cheso (roca)|cheso]]s. Se fa servir en construcción.

Os cristals de cheso pueden presentar-se en [[macla]]s, estando as mes caracteristicas a "punta de [[sayeta]]", a "punta de lanza" y a "coda d'aloda".

== O cheso en Aragón ==
O cheso ye un mineral muito común, tipico d'os materials sedimentarios [[Cenozoico|terciario]]s d'a [[val d'Ebro]], en especial en os sectors centrals, asinas como d'as facies [[Keuper]] d'o [[Triasico]] superior. O cheso mineral se forma actualment en Aragón como producto de descomposición d'os [[sulfuros (minerals)|sulfuro]]s de fierro presents en os [[lignito]]s.

O cheso d'o Keuper ye por un regular de color roya por as impurezas d'archilas royas y oxidos de fierro ([[hematites]]), y a vegadas lo acompanya o [[chacinto de Compostela]]; tamién puet estar [[griso]] u negro. Bi ha chacimientos de cheso d'o Keuper en [[Nueno]], en [[Nabal]], en [[Sabinyán]], en [[Lo Fraixno|El Fraixno]], en [[Fuent Buena]], en [[Tagüenca]] y en as redoladas de [[Chosa]], [[Obón]], [[Allepuz]] y [[Mont Agut (Teruel)|Mont Agut]]. A [[plasticidat]] d'o cheso y d'atros materials d'o Keuper permiten que este livel estratigrafico faiga de [[livel de desapegamiento]] en muitas estructuras cheolochicas, y que muitos chacimientos de keuper correspondan a nuclios de [[plego (cheolochía)|plego]]s anticlinals u a [[diapiro]]s.

O cheso d'o terciario d'a [[depresión d'Ebro]] se troba a sobén como [[cheso microcristalín]] ([[alabastre (cheso)|alabastre]]), como cheso fibroso y como cheso megacristalín. Tamién se i puede trobar [[roseta (cheso)|roseta]]s, pero no tan grans ni frecuents como as "[[rosas d'o disierto]]" d'o [[Sahara]].

O cheso s'espleita en chacimientos en os que se presenta como [[roca]].

L'abundancia d'o cheso en a [[val d'Ebro]] ye a razón de que se produgan [[Karst|fenomenos karsticos]], con formación de [[dolina]]s en lugars d'a redolada de Zaragoza ([[Casetas]], [[Utevo]], [[Lo Burgo d'Ebro]] on bi ha [[dolinas aluvials]]), y dica en o mesmo Zaragoza (dolinas a man d'a [[Canal Imperial d'Aragón]] en [[Val de Fierro]] y [[Miralbueno]]).

==Notas==
<small><references group="nota"/></small>

==Referencias==


== Bibliografía ==
* [[Josefina Besteiro]], [[Miguel Calvo]], [[Andrés Pocoví]], [[Emilia Sevillano]]: *Minerales de Aragón*. Mira Editores S.A, 1988.
* [[Alain Foucault]] y [[Jean-François Raoult]]: *Diccionario de Geología''. Masson, 1985.

## Veyer tamién
*Cheso (roca).
*Cheso (material).
Realimentación

A **realimentación**, **retroalimentación** u **feed-back** son accions d'un elemento sobre un atro elemento que fan que este zaguero actúe sobre o primero. A realimentación puet estar positiva u negativa:

## Realimentación positiva
En as realimentacions positivas cuan augmenta un primer elemento A, augmenta un segundo elemento B, o que fa que augmente de nuevo A. Aisladament y sin atros factors conducen a un augmento sin control.

Un eixemplo de realimentación positiva clasico lo trobamos cuan se posa un microfono debant d'ul altavoz. L'altavoz reproduce o sonito d'o microfono y s'ascuitará un fuerte sonito por realimentación.

En una población en creiximiento o numero de naixencias fa que augmente a población, y l'augmento de población fa que augmente o numero de naixencias.

## Realimentación negativa
En as realimentacions negativas cuan augmenta un primer elemento A, augmenta B, pero una puyada en B fa que se desvienga una baixada en A. A l'augmentar a causa augmenta l'efecto, pero l'augmento de l'efecto tiende a esmorteixer a causa. Estas realimentacions tienden a estabilizar os sistemas, d'astí o suyo nombre d'estabilizadors u homeostaticos, y ye present en tota clase de controls, tanto naturals (ye a base d'o control en o sistema endocrino), como ciberneticos.

Una secreción hormonal en exceso (hiperfunción) sería perchudiciosa, a l'igual que una secreción en defecto (hipofunción). As hormonas en a sangre son baixo un control retroactivo negativo (realimentación negativa). Una concentración alta d'una hormona en a sangre u a mesma respuesta que produce a hormona inhiben a sintesi d'esta hormona. D'esta traza a hipofisi produce a hormona foliculo-estimulant (FSH), que aboca a la sangre y arriba en l'ovario. A hormona FSH actúa sobre os foliculos de Graff primarios, que encomienzan a creixer y producir una hormona dita foliculina. Cuan a foliculina ye abocata a la sangre, remata por arribar en a hiposifi, on inhibe a producción d'a hormona FSH.
Vitacura

**Vitacura** (en idioma mapudungún **'fütra kura**': piedra grande), ye una comuna de Chile situata en a rechión de Metropolitana de Santiago y d'a provincia de Santiago. La suya población ye de 81.499 habitants (2002) en una superficie de 28,3 km², con una densidat de población de 2.910,7 hab/km².

## Vinclos externos

*  Municipalidat de Vitacura.
Brúfol

**Brúfol** u **bubalo** ye a denominación popular de cualques especies de bovidos de gran mida, caracterizaus por os suyo pelache muino y feito de pel curto, y por uns cuernos muit desarrollaus en toz dos sexos, pero que pueden estar especialment grans en os masclos.

En a practica, reciben ista denominación dos especies: *[[Bubalus bubalis]]*, o brúfol d'augua, que ye domesticau en Asia como bestia de labor, y *[[Syncerus caffer]]*, o brúfol cafre, salvache en Africa. Existe belatras especies, sobretot nativas de o Suduest asiatico, que por a suya apariencia externa pueden recibir eventualment l'apelativo de brúfols, anque a mayoría d'istas especies disposan de nombres populars mas especificos en a literatura zoolochica que derivan u s'han adaptau dende luengas nativas d'aquels países, como o «gaur» (*[[Bos gaurus]]*), o «gayal» (*[[Bos gaurus frontalis|B. gaurus frontalis]]*) u a chicorrona especie *[[Bubalus cuarlesi]]*, que se conoix como «anoa».

A forma corradical castellana d'o termino, «*búfalo*», s'ha aplicau muito tiempo y de forma erronia a os bisonts, por influencia de l'anglés, anque en as luengas romances existe a parola «bisont», d'etimolochía latina (
Imachen:Trauhucnhau.JPG|Dos masclos chóvens de *[[Bubalus bubalis]]* toceyando.
Imachen:Photu vandi.jpg
Imachen:Rice Cultivation Vietnam.1024x768.jpg|Fendo que un brúfol tire de l'aladro ta labrar, en Vietnam.
Imachen:Buffel 1.jpg|*[[Syncerus caffer]]*


## Se veiga tamién
*Antilop
*Yak

## Referencias
O nuestro día plegará

***Tiocfaidh ár lá*** (pronunciau ) ye una frase en irlandés que puet traducir-se como 'O nuestro día plegará'. Fa referencia a o día que Irlanda s'unifique y libere d'os britanicos. S'ha convertiu en o slogan no-oficial d'o movimiento Republicano Irlandés, mas que mas a traviés d'o PIRA.

## Variants
Una variant ye *Beidh ár lá linn* (, y a traducción suya sería 'Tendremos o nuestro día'.
Manuel Olmedo

**Manuel Olmedo Villar** (Sevilla, 17 de mayo de 1983) ye un atleta andaluz, especializato en prebas de meyo fundo. Dica o anyo 2009 a suya millor preba yeran os 800 m lisos, y dende iste anyo encomenzó a partecipar en prebas de 1.500 m lisos amillorando os suyos resultatos. Partecipó en os Chuegos Olimpicos de Pekín 2008 en os 800 metros lisos y en o Campionato Mundial d'Atletismo en l'anyo 2011 en el 1.500 m lisos estando cuatreno clasificato.

O suyo entrenador ye Johny Oruriaghli y o suyo club ye l'ADA Calviá.

## Millors rechistros personals
* 800 metros - 1:44.56  (2011).
* 1.500 metros - 3:34.44 (2011).

## Referencias

## Vinclos externos
*  Pachina web de Manuel Olmedo.
*  Perfil esportivo en a pachina web d'a RFEA.
*  Biografia esportiva de Manuel Olmedo seguntes l'IAAF.
*  Manuel Olmedo en os Chuegos Olimpicos.
*  Entrevista a Manuel Olmedo.
Vulpes vulpes

A **rabosa roya** () ye una especie de mamifero de l'orden carnivora, familia Canidae y tribu Vulpini. Presenta una extensa aria de distribución en l'Holarctico, estando a sola especie d'a suya tribu y chenero autoctona d'o centro sud d'Europa y Aragón.

## Zoonimia
Orichinariament en aragonés recibiba a denominación de *Golpella*, palabra patrimonial que deriva d'o latín *Vulpes* y o diminutivo latín -CULA (*VULPECULA*). A palabra latina *Vulpes* se remonta a la mesma radiz indoeuropea que ha dau en luengas chermanicas *wolf* u en luengas eslavas *vuk* ("lobo").

Manimenos en a baixa Edat Meya o zoonimo *golpella* fue substituyiu por un derivau con o sufixo -oso: *rabosa* u *raboso*, que veyemos en a obra de Chuan Ferrández d'Heredia y atras muestras d'a literatura aragonesa medieval:

Ye a forma femenina a que trobamos en o lexico comercial aragonés en os peaches d'o sieglo XV, y tamién se troba huei por cuasi tot l'Alto Aragón, tanto en ansotano (aragonés occidental), como en o benasqués y o chistabín (aragonés oriental) y en l'aragonés centro-oriental.

Tamién existen unas formas con -p- *raposa*, *raposo* conoixidas dende a baixa Edat Meya en castellano, en un tiempo en o que en aragonés s'escribiba *rabosa*, *raboso*. Coromines considera que estas palabras antigas con -p- en castellano representan una alteración a causa d'o influxo de *rapiega*, (como dicen a esta especie en asturiano), y atras palabras d'a familia *rapiña*, por os instintos depredadors y oportunistas d'a rabosa.

Manimenos existe a hipotesi contraria que afirma que as formas *raposa*, *raposo* fan referencia a la forma de napo d'a coda (*RAPUM* ye una variant de *NAPUM* en latín), que conservarían a xorda intervocalica latina -P- y que serían una forma anterior a *rabosa* y *raboso*. Seguntes Juan Antonio Frago Gracia a presencia d'as voces *raposa* y *raposo* en a provincia de Teruel se deben a que se castellanizoron pronto, antes de producir-se a sonorización en a mes gran part d'o territorio navarro-aragonés.

En aragonés actual as formas con -p- son documentadas en tensín (aragonés centro-occidental), en o cheso (aragonés occidental). Tamién ye documentata en Biarche, Lecinyena, y en o Viello Sobrarbe se da como voz extinta, tamién bi n'ha una variant como *reposo* (en Boleya). Queda ubierta a interpretación sobre si son castellanismos adhibius a la parla local u si representan un caso de conservación d'a xorda intervocalica -P- como en *capuzar* u *[[capín]]*.

## Referencias

## Vinclos externos
Hangzhou

**Hangzhou** (en chinés: 杭州, pinyin: Hángzhōu, transcripción antiga: Hangchow) ye a capital d'a provincia de Zhejiang, en a Republica Popular d'a China. A suya aria metropolitana tien una población superior a os seis millons d'habitants (2003), encara que a población resident censada ye de 2.636.700 habitants. Ye situada a o canto d'o riu Qiantang y buega con o lago de l'Ueste (Xi Hu) y con a Gran Canal d'a China.

## Historia
A ciutat ganó importancia mercés a la construcción d'a Gran Canal d'a China durant a dinastía Sui. Entre iste periodo se contruyó a muralla d'a ciutat. Estió a capital d'a dinastía Song del sud. Dende l'anyo 1138 se tornó en un important centro de comercio, y a industria d'a ciudat s'especializó en a porcelana y os textils.

O explorador Marco Polo visitó Hangzhou a zaguers d'o sieglo XIII y en dició que yera «a ciudat mas sumptuosa y elegant d'o mundo». Dica a dinastía Ming estió un puerto important. Dende ixe periodo, y como consecuencia d'os continos ataques d'os piratas chaponeses, Hangzhou perdió importancia. En 1555 a ciudat fue saqueyada por os piratas, y en 1861 recibió l'ataque d'os rebels d'o Reino Celestial de Taiping, que prenioron a ciudat y la saqueyoron. As tropas imperials no recuperoron Hangzhou dica 1863, dimpués d'un conflicto que causó mas de meyo millón de baixas entre a suya población.

## Clima
Hangzhou tien un clima con hibiernos fredos y veranos muito calurosos. A temperatura meya en o mes de chuliol ye de 33 graus centigraus, y a meya d'o mes de chinero ye de 8 graus centigraus.

## Economia
As industrias tradicionals de Hangzhou son a maquinaria, a textil y a d'a seda, y en zaguers se i ye desembolicando con rapideza a industria electronica, mas que mas dimpués d'o cambio de sistema economico d'o país dende 1992. A ciudat s'ha convertida en uno d'os destins turisticos mas visitaus d'o país, o cual ha provocau que una parte d'a economía se dedique a o sector servicios. En a rechión de Hangzhou tamién se i produz te verde; o te d'a zona ye apreciau en tot o país por a suya alta cualidat.

## Vinclos externos
Foix

**Foix** (*Fois*  en occitán) ye una ciudat y comuna occitana d'o departamento francés d'Arièja, capital de prefectura y de cantón, asinas como de l'historico condau de Foix.

Tien una población de 9.712 habitants (2008) en una superficie de 19,32 km², con una densidat de población de 503 hab/km².
Bizardunak

**Bizardunak** (en basco, *chent con barba* en aragonés) ye un grupo de musica folk de Navarra.
Como amants d'os grupos irlandeses The Pogues y The Dubliners, a suya musica ye una mezcla de punk y folk tradicional irlandés. Éls mesmos dicen d'a suya musica que en ye «folk radical basco». Asinas lo dicioron en a suya presentación, ta privar que a prensa les metese unatra etiqueta.

Bizardunak son nueu musicos, y han publicato tres discos y un single. Os instrumentos que fan servir son os mesmos que os d'os grupos irlandeses debant ditos, y belatro propio d'a musica tradicional basca, como l'alboka. A suya ideolochía ye una mezcla d'independentismo navarro y carlismo, encara que dende l'anvista d'os treballadors. En as suyas composicions, muitas d'ellas ironicas, gosan fer critica politica.

Tamién gosan beber alcol y endizcar a o publico dende o escenario.

En as suyas cancions, fan servir prencipalment a luenga basca.

## Components
* Asier: vriolín
* Itzala: flauta
* Anderete: mandolina, buzuki
* Iñigo Cabezafuego: voz, acordión
* Txotxi Artola: voz
* Jose Mari: voz
* Txetxu brainloster: baixo electrico
* Fermin Auskalo: guitarra
* Leroy starlight: batería, voz

## Discografía
* *Bizardunak* (2009)
* *Euskal Herriko Oreoak* (single) (2009)
* *En zugzwang* (2010)
* *Ur ederra kirats infinituan11 ([2012])

== Vinclos externos ==
*  [http://www.myspace.com/bizardunak Pachina de *Bizardunak* en myspace]
*  [http://www.youtube.com/watch?v=w4UpcFeH87k Vidio d'a canción *Nafarroa, gure aberria*, versión d'a canción irlandesa *The wild rover*]
*  [http://www.youtube.com/watch?v=6Q5muSECSMQ Vidio d*'El Apocalipsis según San Marx*]
*  [http://www.youtube.com/watch?v=SVgkllQYnW0 Vidio d'a canción *Euskal Herriko Oreoak*]
*  [http://www.youtube.com/watch?v=urLWl9tZ4u8 Vidio d'a canción *Ardo gorri naparra* (Vin rosato navarro)]
*  [http://www.youtube.com/watch?v=v14OJWBqzNI Vidio d'a entrevista a Jose Mari en un programa de *Radio Vallekas'']
Cervus elaphus

O **ciervo** u **pardo** () ye una especie de mamifero de l'orden Artiodactila, familia Cervidae, distribuita por o Palearctico y a sola especie d'o suyo chenero autoctona d'Europa.

## Zoonimia
O zoonimo mes documentau en textos medievals navarro-aragoneses ye *ciervo*, visible en o "*[[Vidal Mayor]]*":

Tamién en o "*[[Fuero Cheneral de Navarra]]*":

En o "*[[Libro d'el Trasoro]]*" en parlan baixo o epigrafe *de cieruo*:

O zoonimo *ciervo*, coincident con o castellano debe estar cheneral en cuasi tot l'Alto Aragón. Manimenos Rafael Vidaller Tricas lo menciona només que en Botaya. Os toponimos *Cervera* son muito estendillaus en Aragón, Catalunya y Valencia, y en bel caso se remontarían a lo latín *cervaria* ("puesto con muitos ciervos"), en atros a como se diz en catalán l'árbol "cerollera".

Podió haber-ie atros zoonimos relacionaus con o latín *Vanatus*, que en castellano ha dau *venado*, pus en La Rioja tenemos toponimos como *[[Valvanera]]*. En Valle de Vio tenemos a denominación de *pardo*.

## Subspecies
S'han definiu diferents subspecies:
* *[[Cervus elaphus elaphus]]*, propio d'Europa Occidental dende o sud de Suecia dica Francia.
* *[[Cervus elaphus scoticus]]*, propio d'os Hihglands d'Escocia y as suyas islas, y tamién se troba en enclaus d'Anglaterra y Irlanda
* *[[Cervus elaphus hippelaphus]]*, propio d'Europa Central y os Balcans. En os Alpes occidentals y os Carpatos ye aislau.
* *[[Cervus elaphus hispanicus]]*, propio d'a Peninsula Iberica.
* *[[Cervus elaphus barbarus]]*, propio d'a Berbería.
* *[[Cervus elaphus corsicanus]]*, propio de Cerdenya y antigament tamién de Corcega.
* *[[Cervus elaphus maral]]*, propio d'Anatolia, Caucas y redolada d'a Mar de Caspia.
* *[[Cervus elaphus bactrianus]]*, propio d'Afganistán, Cazaquistán, Tachiquistán, Turkmenistán y Uzbekistán.
* *[[Cervus elaphus yarkandensis]]*, propio de Xinjiang.
* *[[Cervus elaphus hanglu]]*, propio de Caixmir.

## Mitolochía
O ciervo, como animal de mida gran en a fauna europea amaneix en as mitolochías de bel pueblo d'Eurasia como por eixemplo os aragoneses (leyenda d'a fundación d'o Monesterio de Sant Chuan d'a Penya), y tamién sale en atros mitos euroasiaticos de cazata ritual como entre os hongaros, que lo fan extensible a los hunnos. Antes d'existir Aragón y os aragoneses en o territorio nord-este d'a Hispania romana ya bi heba mitos asociaus a los ciervos, como a cierva blanca de Sertorio, que a compilación historica "*[[Grant Cronica d'Espanya]]*" de Chuan Ferrández d'Heredia transmite:

En a mitolochía griega o ciervo ye asociau a Artemis, y en a mitolochía romana o ciervo ye l'animal consagrau a Diana. O ciervo prenió una gran importancia en a mitolochía celta, y bi heba un dios con cuernos de ciervo Cernunnos. En Irlanda o ciervo ye l'animal totemico d'os fianna en o Ciclo de Leinster.

## Referencias

## Vinclos externos
Cervus elaphus scoticus

***Cervus elaphus scoticus*** ye una subspecie d'o ciervo *[[Cervus elaphus]]* propia d'as Islas Britanicas que se diferencia d'atras subspecies d'esta especie haber-se adaptau bien a terrenos ubiertos como os paramos d'Escocia, coincidindo con a subspecie *[[Cervus elaphus hispanicus]]*, capaz d'habitar as estepas d'a val d'Ebro.

## Distribución
Esta subspecie se troba en os Higlands y islas d'Escocia y en determinadas parz d'Anglaterra como Westmorland, Devon, Somerset y New Forest. Tamién se troba en o condau de Chiarraí y en Dún na nGall (Irlanda).
The Rifles of the IRA

**"The Rifles of the IRA"** (en aragonés *Os Rifles d'o IRA*) ye una canción popular rebel irlandesa. De seguro escrita entre os anyos 1916-1922, ya que os feitos descritos en a canción escayeixioron mientres a Guerra Anglo-Irlandesa. O grupo The Wolfe Tones gravó esta canción en o suyo album de l'anyo 1991.

## Letra

In nineteen hundred and sixteen
The forces of the crown
To take the orange,white and green,
Bombarded Dublin Town
But in '21, Brittania's sons
Were forced to earn their pay,
When the Black and tans,
Like lightning ran
From the rifles of the IRA!

They burned their way through Munster
And laid Leinster on the rack
In Connaught and then Ulster
Marched those men of brown and black
They shot down wives and children
In their own heroic way
And the Black and Tans,
Like lightning ran
From the rifles of the IRA!

They hanged young Kevin Barry high
A lad of eighteen years
Cork City's flames lit up in the sky
But our brave boys knew no fear
The Cork brigade with hand grenades
In ambush wait and lay,
And the black and tans,
Like lightning ran
From the Rifles of the IRA!

The tans, they were got, taken out and shot
By our brave and our fearless few
Sean Treacy, Dinny Lacey
And Tom Barry's gallant crew
Though we're not free yet, we won't forget
Until our dying day,
How the black and tans,
Like lightning ran
From the Rifles of the IRA!
How the black and tans,
Like lightning ran
From the Rifles of the IRA!

## Vinclos externos
* Escuitar a versión d'a canción "The Rifles of the IRA" d'o grupo The Wolfe Tones
Religiosa

***"Religiosa"*** (en aragonés *relichiosa*), ye una melodía d'o compositor Jesus Guridi adintro d'a suya obra *[[Diez melodias bascas]]*, estrenada o 12 d'aviento de 1941 en o Cine Monumental de Madrit.

## Vinclos externos
* Ascuitar a melodía ''Religiosa'' de Jesus Guridi. Youtube.com
Campionato d'o Mundo d'Atletismo de 2013

O **Campionato d'o Mundo d'Atletismo de 2013**, fue a XIV edición d'o Campionato d'o Mundo d'Atletismo celebrau en a ciudat rusa de Moscú, dende o 22 d'agosto dica o 30 d'agosto, estió organizau per l'Asociación Internacional de Federacions d'Atletismo (hue World Athletics) y la Federación Rusa d'Atletismo. 

Las competicions se facioron en lo Estadio Luzhniki a on i compitioron 1.781 atletas de 205 federacions nacionals. As prebas de marcha atletica y maratón se celebroron en circuitos urbanos con salida y arribada en o estadio.

## Proceso de selección d'a seu
Moscú estió esleyida en reunión d'a IAAF celebrada en a ciudat de Mombasa entre as seguents ciudaz candidatas: Barcelona, Brisbane y Daegu que en estar esleyida pa organizar os Campionatos d'o Mundo d'Atletismo de 2011 no estió finalment candidata pa os de 2013.

## Referencias
*  ''And the hosts will be… Daegu (2011) and Moscow (2013)''.

## Vinclos externos

*  [Moscú 2013 seguntes [World Athletics].]
Oró Sé do Bheatha 'Bhaile

**"Oró Sé do Bheatha 'Bhaile"** (en aragonés *Oró Biemplegato Sias En a Casa*) ye una canción popular irlandesa creyata a prencipios d'o sieglo XX, a la cual li adhibió bellos versos o carismatico politico nacionalista Patrick Pearse. Gosa cantar-se en idioma irlandés.

## Tema
A canción charra de Grainne Mhaol, Gránuaile Mhaol u Grace O'Malley, una famosa muller pirata d'o condau de Mayo que mientres o sieglo XVI oposó resistencia a la reina Isabel I d'Anglaterra. Entre 1916-1922, mientres a Guerra d'independencia d'Irlanda, os nacionalistas irlandeses la feban servir como simbolo de resistencia.

## Lletra
::**(Chorus)**
:Oró, sé do bheatha abhaile,
:B'fhearr liom tú ná céad bó bhainne,
:Oró, sé do bheatha abhaile
:Anois ar theacht an tsamhraidh.

:A Shéarlais Óig, a mhic Rí Shéamais
:'Sé mo mhór-chreach do thriall as Éirinn
:Gan tuinnte bróig' ort, stoca nó leinidh
:Ach do chascairt leis na Gallaibh

::**Chorus**

:'Sé mo léan géar nach bhfeicim
:Mur mbéinn beo 'na dhiaidh ach seachtain
:Séarlas Óg is míle gaiscidheach
:Ag fógairt fáin ar Ghallaibh

::**Chorus**

:Tá Séarlas Óg ag traill thar sáile
:Béidh siad leisean, Franncaigh is Spáinnigh
:Óglaigh armtha leis mar gharda
:'S bainfidh siad rinnce as éiricigh!

::**Chorus**

## Vinclos externos
*  Ascuitar a versión d'a canción ''Oró Sé do Bheatha 'Bhaile'' por o grupo *[[The Dubliners]]*.
*  Ascuitar a versión d'a canción ''Oró Sé do Bheatha 'Bhaile'' d'o cantire Pol Mac Adaim en a sociedat Kresala de Donostia.
*  Ascuitar a versión d'a canción clasica a l'estilo "Sean Nos" de ''Oró Sé do Bheatha 'Bhaile'' cantata por Darach Ó Catháin.
*  Ascuitar a versión d'a canción ''Oró Sé do Bheatha 'Bhaile'' d'o grupo The Clancy Brothers.
*  Ascuitar a versión d'a canción ''Oró Sé do Bheatha 'Bhaile'' d'o grupo The Wolfe Tones.
Zhengzhou

**Zhengzhou** (鄭州 en chinés tradicional, 郑州 en chinés simplificato) ye una ciudat que ye a capital d'a provincia de Henan, en a Republica Popular de China. Situata amán d'o río Amariello, a suya población ye de 8.626.505 habitants en una superficie de 7.507 km², con una densidat de población de 1.149,13 hab/km²

## Administración
### Districtos y Vicos
Bi ha 6 districtos urbans:
* Districto de Zhongyuan (中原区)
* Districto d'Erqi (二七区)
* Districto de Jinshui (金水区)
* Districto de Guancheng Hui (管城回族区)
* Districto de Huiji (惠济区)
* Districto de Shangjie (上街区)

## Vinclos externos
Dama dama

O **gamo** u **paleto** (***Dama dama***) ye una especie de mamifero de l'orden Artiodactyla y familia Cervidae propia d'os países d'a Mediterrania Oriental y Orient Meyo y introducida en os países d'a Mediterrania Occidental y amplas parz d'Europa.

Fue introduciu en l'antigüidat en a Peninsula Iberica, pero seguntes Woertensen (2000) s'extinguió d'Aragón entre os sieglos XIV y XVII. Entre os sieglos XVIII y XIX bi ha citas dubdosas d'esta especie en Zamora, Vall de Boí, Vallvidrera, Passanant, Abella de la Conca, Sant Serni, Espot, Gausac, Les, Les Bordes y Vielha, que en muitos casos podrían corresponder a *[[Cervus elaphus]]*, *[[Capreolus capreolus]]* u Sarrios.

A primerías d'o sieglo XX os zaguers puntos d'a peninsula on yera present yera os Monts de Toledo y a Cáceres. Lo tornoron a reintroducir en Aragón en l'anyo 1959 en l'aria de Moncayo cerca de Tarazona; en l'anyo 1961 lo reintroducioron en a Defesa de Moncayo y en a Val d'Echo. A fins d'o sieglo XX lo han introduciu en uns cuantos cotos privatos de caza en Aragón. A man d'Aragón se troba tamién en l'Alta Garona, en o Pallars, l'Alto Urchel, a Cerdanya y Navarra.

## Bibliografía
* Oscar Arribas: *Fauna y paisaje en los Pirineos en la Era Glaciar*. Lynx Ediciones. ISBN 978-84-87334-71-9

## Referencias

## Vinclos externos
Dolomita

A **dolomita** ye un mineral con formula CaMg(CO3)2 (d'o grupo d'os carbonato) important como mineral petrochenetico, formador de rocas carbonatatas, especialment d'as dolomías. Tamién se troba en ambients metamorficos fendo part de márbols.

Se puet formar a partir d'a calcita en un proceso dito dolomitización.

En as facies keuper d'o Sistema Iberico teruelano se troban a sobén fanerocristals de dolomita de color negra a causa d'o fierro que bi ha substituyindo a lo magnesio. Esta variant recibe o nombre de teruelita.

## Referencias
Teruelita

A **teruelita** ye variant d'o mineral dolomita (CaMg(CO3)2), que presenta bels atomonos de magnesio substituyius por fierro, o que li da una color negra.

Abunda como fanerocristal en as facies keuper d'o Sistema Iberico teruelano y d'as comarcas churras.

Fue descrita en l'anyo 1845 por o mineralochista Amalio Maestre.

## Referencias
Boxeyo

O **boxeyo** (anglés, *boxing*) ye un esporte de combate de percusión en o que os competidors fan servir as mans como armas y que pot estar con guants especials u sin de guants y que se fa practicar en un ring. En muitas d'as modalidats de boxeyo s'utilizan guants, conoixius como guants de boxeyar, que se clasifican per o suyo peso que se mide en onzas. Os practicants de boxeyo son ditos *boxiadors*.

## Se veiga tamién
* Boxe pieds-poings.
* Savate.

## Referencias

## Vinclos externos

* Asociación Internacional de Boxeyo Olímpico 
* Asociación Mundial de Boxeyo 
* Consello Mundial de Boxeyo 
* Federazión Internacional de Boxeyo 
* Organizazión Internacional de Boxeyo
Calcita

A **calcita** ye un mineral con fórmula CaCO3 (d'o grupo d'os carbonatos), que cristaliza en o sistema trigonal y ye important como mineral petrochenetico en as rocas carbonatatas (en especial en as calsineras) y en os márbols.

## Referencias
Impacto ambiental

**Impacto ambiental** ye cualsiquier modificación en a composición u en as condicions d'o medio ambient introducida por l'acción humana, por a cual se transforma o suyo estato natural y, por un regular resulta malmesa a suya calidat inicial.

As causas d'os impactos pueden estar:
*cambios en l'uso d'o suelo.
*Contaminación.
*cambios en a biodiversidat.
*Sobreexplotación.
*Abandono d'actividaz humanas tradicionals.

## Clasificación
Os impactos ambientals se pueden clasificar seguntes o sistema a lo que impactan u a la extensión territorial a la que afectan. Os sistemas impactatos pueden estar l'atmosfera, l'augua, o releu, o suelo, o paisache, a flora y a fauna. A escala d'os impactos seguntes a extensión territorial puede estar local, rechional u global.

### Impactos seguntes o sistema
En l'atmosfera os impactos tipicos son a contaminación quimica, incremento de l'efecto hibernadero, alteracions en o clima, plevia acida, forato en a capa d'ozón y contaminación sonora.

En l'augua os impactos tipicos son a contaminación d'as auguas superficials, d'as auguas sotorranyas, d'as auguas marinas (mareas negras), sobreexplotación d'os acuifers y salinización d'os acuifers.

En o relieve os impactos tipicos son a suya modificación por obras publicas u menería.

En o suelo os impactos serán por un regular a erosión, a perdua de fertilidat y a contaminación.

En o paisache o impacto podrá estar una calidat visual malmesa.

En a flora y fauna, y en as biocenosis en cheneral os impactos serán a desforestación, a perdua de caza y pesca, a perdua d'habitats naturals, a perdua d'a biodiversidat y a extinción d'especies.

### Impactos seguntes a suya escala
Seguntes a extensión territorial os impactos ambientals pueden clasificar-sen en:
*Locals: afectan a un aria muito concreta. Un eixemplo puet estar a contaminación d'o río Martín.
*Rechionals: afectan a arias cheograficas extensas, cubrindo países y rechions. Un eixemplo puet estar a contaminación d'o río Danubio, a plevia acida u as mareas negras.
*Globals: afectan a tot o planeta y eixemplos en son a disminución de l'ozón en a estratosfera, l'aumento de l'efecto hibernadero, a perdua de biodiversidat y a escaseza d'augua como recurso pa una población creixient.

## Bibliografía
*Diodora Calvo Aldea, Maria Teresa Molina Álvarez, Joaquín Salvachúa Rodríguez "Ciencias de la tierra y medioambientales". 2º Bachilleraro. 2010 McGrawHill.
The Faith Keepers

**The Faith Keepers** ye un grupo de musica Soul, Funk, latin y rhythm & blues aragonés.

O grupo naixió en Zaragoza en a primavera de l'anyo 2005. A suya primera maqueta estió muito bien acullida por a critica 'mod' europea.

En 2010 publican o suyo primer LP en formato vinilo, que se titula *"The Faith Keepers"* con o cunyo madrilenyo Lontano Records. Con dito disco han recorrito gran parte d'a cheografía estatal (Madrit, Barcelona, Zaragoza, Granada, Burgos, Caceres, Leida...) aplenando as salas de musica y han tenito presencia en bellas salas internacionals en paises como Reino Uniu y Italia con notable exito.

## Refitolerias
* Han ganato o Primer premio d'a V edición d'o Festival Nacional de Musica Choven de Tudela.
* Han participato en o Festival Internacional de Jazz de Zaragoza.
* Han zarrato a primer edición d'o SLAP Festival de Zaragoza.
* Han colaborato con Adidas con o suyo tema 'Don´t Worry About Later' en un anuncio publicitario.
* O suyo tema 'Don´t Worry About Later' ye ascuitato, seguntes Marca, en l'autobus d'o equipo de fútbol Real Madrid debant d'os partius.

## Miembros
Borja Téllez (voz y percusión), Álvaro Suárez (Guitarra), Jorge García Abad (Baixo), Guillermo Aznar (Guitarra), Esteban Bayona (Batería), Eduardo Pons (Saxofón), Guajiro Ricardo (percusions) y Diego González "Cincuen" (Trompa).

## Discografía
* *The Faith Keepers* (2010)

## Vinclos externos
*  Myspace oficial de The Faith Keepers
*  Canción clamata Soul Testify
*  Vidio concierto en Londres
*  Noticia himno autobus Real Madrid